केरल में चल रहे हैं वैचारिक आतंकवाद : अतुल भुस्कुटे
जन अधिकार समिति ने केरल में हो रही राष्ट्रवादी संगठनों के कार्यकर्ताओं की हत्या के विरोध में दोपहर ढाई बजे परशुराम चौक पर धरना दिया। इसमें जिले के करीब 1000 से ज्यादा लोग शामिल हुए। सामूहिक गीत से कार्यक्रम शुरू हुआ।
महंत रघुवीर भारती, महंत र|ागिरी डॉ.अतुल गोविंद भुस्कुटे एवं संघ के जिला संघचालक पीएस शुक्ल मंचासीन थे। विहिप के दीपक राज सोनी, अशोक जैन, किसान संघ के सुरेश गुर्जर, विद्याभारती के सुजीत शर्मा, आरएसएस के सुभाष शुक्ला मुख्य वक्ता थे।
कार्यक्रम में वक्ताओं ने कहा, केरल में कम्युनिस्ट सरकार के संरक्षण में राष्ट्रवादी संगठनों के कार्यकर्ताओं पर अत्याचार हो रहे हैं। राष्ट्रवादी विचार धारा रखने वालों की हत्याएं की जा रही हैं। मुख्य वक्ता अतुल भुस्कुटे ने पूंजीवादी और साम्यवादी विचार धाराओं के बारे में बताते हुए कहा साम्यवाद विचारधारा हिंसा पर आधारित विचारधारा है जिसके चलते रूस में लाखों किसानों की हत्याएं वहां के शासकों ने की। जिससे वह देश टुकड़े-टुकड़े हो गया यही विचारधारा को केरल में पैदा करने की वामपंथियों द्वारा कोशिश की जा रही है। उन्होंने कहा, संघ व अन्य राष्ट्रवादी संगठन जो राष्ट्र हित की बातें करते हैं उनके कार्यकर्ताओं की हत्याएं कर दी जाती है। वक्ताओं ने कहा, केरल में इन घटनाओं के साथ साथ-साथ उनके द्वारा वैचारिक आतंकवाद भी चलाया जा रहा है। उन्होंने कहा, समय ऐसे मामलों से निपटने के लिए राष्ट्रवादी ताकतों को संगठित होकर अपना काम और अधिक तेजी व मजबूती से आगे बढ़ाना होगा। कार्यक्रम के बाद तहसीलदार को राष्ट्रपति के नाम का ज्ञापन दिया गया।
धरने को संबोधित करते भाजपा नेता अशोक जैन।
hin_Deva hin_Deva bho_Deva hin_Deva hin_Deva